448 



Horawitz. 



cuius uerba iuratus es, tuae iudustriae non minus olim sit debi- 

 tura, quam nunc uel Budaeo l uel Alciato uel Zasio debere 

 possit. Nihil enim tibi eorum omnium deesse scimus, quae ad 

 rei istius bene et cum laude gerendae 2 sunt necessaria. Habes 

 superioris epistolae argumentum. Huius autem est : ut in mei 

 gratiam commendatum habeas negotium Joannis ab Helmstat, 

 uiri non imaginibus modo priscis sed et animi generoso can- 

 dore clarissimi, quem hac aestate Viennae uidisti et cuius 

 tabellarius 3 has tibi reddidit. Plurimum enim in hunc officii 

 isthic conferre potes idque sine tuo detrimento. Aduoeatum ac 

 procuratorem illius cohortari in loco potes , ut pergant, ut 

 necubi dormitent, ut ne qua in re uel metu uel precibus uel 

 diuersae partis adnotatione frangantur neue Demostlienico morbo 

 laborent atque, ut uno uerbo dicam, ut bonam in rebus omnibus 

 agnoscant fidem. Horum quaedam si ei tuapte uelut sponte 

 praestiteris, (nam si rogatus facias, suspicionis inuidiam excitabis) 

 non dubito eum in te futurum, qualem esse decet uirum accepti 

 beneficii non immemorem. Vale Brassicane doctissime. Quum 

 ad me scribere uoles, cura ut literae tuae Spirae reddantur in 

 manus doctoris Friderici Reyffecks, camerae imperialis aduocati. 

 Is ad me porro perferendas procurabit. Ceterum constitui mecum, 

 nisi tu intercesseris, coeptam olim inter nos, nunc autem annos 

 aliquot intermissam literarum mittendarum uicissitudinem in 

 usum reuocare. Tu quid eo nomine factum uelis scribe ac 

 rursum uale. Ex arce Homburgensi III. Eid. Januarias, Anno 

 a Christo nato MDXXXI. Parce lituris, quas puer amanuensis 

 annos p. m. XIII natus admisit. 



Toto pectore tuus Claudius Cantiuncula D. 



Clarissimo uiro D. Joanni Alexandro Brassicano L. L. 

 doctori, amicorum suorum candidissimo. Viennae. 



Brassicanus Schrift : Claudius Cantiuncula. Accepi ann. 

 1531, Martii die 22. 



Tengnagel: Cl. Cantiuncula J.C. nobil. 



Aus dem Cod. pal. Vindob. 9735, fol. 2G. 



1 lieber Guillaume Bude, den berühmten Philologen und Alterthumsforscher, 

 cf. Rebitte, G. Bude und Egger l'Hellenisme en France. 



2 Ein Wort offenbar ausgefallen. 



3 gestrichen: secretarius. 



